भले ही हम आज-कल कठिनाइयों का सामना कर रहे हैं, पर फिर भी मेरा एक सपना है
I have a dream...
एक ऐसा सपना जिसकी जडें अमेरिकी सपने में निहित है।
मेरा एक सपना है
कि एक दिन यह देश ऊपर उठेगा
और सही मायने में
अपने सिद्धांतों को
जी
पायेगा
हम इस सत्य को प्रत्यक्ष मानते हैं कि : सभी इंसान बराबर पैदा हुए हैं”
 
मेरा एक सपना है कि एक दिन
जॉर्जिया के लाल पहाड़ों पे
 
पूर्व गुलामो के पुत्र और पूर्व गुलाम मालिकों के पुत्र
भाईचारे की मेज पे
एक साथ बैठ सकेंगे।
मेरा एक सपना है कि एक दिन
मिस्सिस्सिप्पी राज्य भी, जहाँ अन्याय और अत्याचार की तपिश है
एक आजादी और
न्याय के नखलिस्तान में बदल जायेगा।
मेरा एक सपना है कि एक दिन मेरे चारों छोटे बच्चे
एक ऐसे देश में रहेंगे
जहाँ उनका मूल्याङ्कन उनकी चमड़ी के रंग से नहीं
बल्कि उनके चरित्र  की ताकत से किया जायेगा।
आज मेरा एक सपना है...
मेरा एक सपना है कि एक दिन  अलबामा में
जहाँ भ्रष्ट जातिवाद है,
जहाँ राज्यपाल के मुख से बस बीच-बचाव और संघीय कानून को न मानने के शब्द निकलते हैं
एक दिन उसी अलबामा में,
छोटे-छोटे अश्वेत लड़के और लड़कियां
छोटे-छोटे श्वेत लड़के और लड़कियों का हाँथ
भाई-बहिन के सामान थाम सकेंगे
मेरा एक सपना है...
मेरा एक सपना है कि एक दिन हर एक घाटी ऊँची हो जाएगी
हर एक पहाड़ नीचा हो जायेगा
बेढंगे स्थान सपाट हो जायेंगे
और टेढ़े-मेधे रास्ते सीधे हो जायेंगे
और तब इश्वर की महिमा दिखाई देगी
और सभी मनुष्य उसे एक साथ देखेंगे
यही हमारी आशा है
इसी विश्वास के साथ मैं दक्षिण वापस जाऊंगा
इसी विश्वास से हम
निराशा के पर्वत को
आशा के पत्थर से काट पाएंगे
इसी विश्वास से हम कलह के कोलाहल
भाई-चारे के मधुर स्वर में बदल पाएंगे
इसी  विश्वास से हम एक साथ काम कर पाएंगे, पूजा कर पाएंगे
संघर्ष कर पाएंगे, साथ जेल जा पाएंगे, और ये जानते हुए कि
हम एक दिन मुक्त हो जायंगे, हम स्वतंत्रता के लिए साथ- साथ
खड़े हो पायंगे
ये एक ऐसा दिन होगा जब प्रभु की सभी संताने
एक नए अर्थ के साथ गा सकेंगी I
